Qwantani Private Rentals | LekkeSlaap
Qwantani Private Rentals bied verblyf in 2 selfsorg-chalets in die Qwantani Shareblock Oord. Dié oord het 'n restaurant, sitarea, kroeg, boma, konferensiegeriewe, winkeltjie, spa en stoep by die swembad. Die oord het 'n uitsig oor die Sterkfonteinda, en Sterkfontein Natuurreservaat. Toegang tot die oord word vanaf die S20 distrikpad aan die Westelike kant van die dam verkry. Die pad kronkel deur die voetheuwels van die pragtige berge.
Elke chalet bied slaapplek aan 6 gaste en het 3 slaapkamers, 2 badkamers en 'n oopplan-kombuis en -leefarea. Die hoofslaapkamer het 'n dubbelbed en die tweede en derde kamer het elk 2 enkelbeddens.
Die kombuis is toegerus vir selfsorg met 'n stoof, oond, yskas-vrieskas, mikrogolf, eetgerei en breekware. Elke chalet het 'n stoep met braaigeriewe en word daagliks skoongemaak.